jah, olen isegi mõelnud, et võiks ju teadvustamist mõõta millegi suhtes, mille kiirus on objektiivselt mõõdetav: näiteks kui põlvekoputusrefleks toimub paarikümne millisekundiga, siis võiks küsida "kas teadvustasid seda visuaalset objekti"  enne või pärast põlve liikumist. probleem on aga selles, et selleks peab katseisik teadvustama ka põlve liikumist ja neid kahte teadvustamist omavahel võrdlema, mis teeb asja veelgi keerulisemaks. aga konkreetsemalt Kristjani ideedele:  1) sisetunne ütleb, et sarnaseid eksperimente on tehtud. samas ilmselt mitte otseselt seotuna teadvustamise kiirusega. mõtet tasub arendada, aga probleem on selles, et kui 100 ms pärast stiimuli esitamist anda magnetimpulss ja katseisik raporteerib, et ta midagi siiski  teadvustas, siis kas see tähendab, et teadvustamine on kiirem kui 100 ms VÕI tähendab see seda, et magnetimpulss ei pidurdanud kõiki teadvustamiseni viivaid protsesse ja teadvustumine ise toimus 300 ms pärast objekti esitamist? siin tasub edasi mõelda  2) jääme pigem "magnetpommide" juurde   "eluohtlik välistingimus" ei kõla taas mitte just sellise kirjeldusena, mis eetikakomisjoni läbiks.